06.02.20

Nestleder FO Vestland

**FO Vestland har fra Stiftelsesårsmøte 10.03.20 ledig verv for nestleder i 100 % stilling**

Søknadsfrist 23.02.20– men ring oss gjerne for mer info og en uformell prat!

*Fellesorganisasjonen (FO) skal være den ledende arbeidstakerorganisasjonen for barnevernspedagoger, sosionomer, vernepleiere og velferdsvitere. FO skal fremme medlemmenes lønns- og arbeidsvilkår og være ledende på helse- og sosialpolitikk, yrkesetikk og profesjonsfag.FO Vestland organiserer 3 900 medlemmer. Fylkesavdelingens ansvar er å være kjent med FOs vedtekter og følge disse, disponere økonomien i tråd med landsmøtets og landsstyrets prioriteringer samt følge FOs overordnede politikk som vedtas av forbundets organer.*

FO Vestland har kontor i Bergen og Førde. I tillegg til 2 fylkessekretærer i 100 % stilling lønnet av FO sentralt, **innstiller Interimstyret** på at avdelingen skal ha fylkesleder og nestleder i 100 % stilling, en tredje fylkessekretær i 100 % stilling, samt kontorsekretær i 50% stilling. To av fylkessekretærene vil ha kontorplass i Folkets Hus, Bergen sentrum, en fylkessekretær vil ha kontorplass i Førde.

*«Arbeidstaker har rett til permisjon uten lønn for å overta tillitsverv på heltid eller deltid i den arbeidstakerorganisasjonen /forhandlingssammenslutning vedkommende er medlem av»*

**Interimstyret har følgende forslag i SAK 5.4/2020:
*Forslag vedtak: nestleder frikjøpes 100 % i kommende årsmøteperiode***

*«Avlønning for nestleder følger sentrale vedtak fra Landsstyret, i spennet mellom fylkesleder og fylkessekretær. FO Vestland avsetter lønnsmidler inkludert pensjon og forsikringer for nestleder. FO sentralt foretar lønnsutbetaling. Arbeids- og lønnsvilkår reguleres av «Reglement for Lønns- og arbeidsvilkår for lønna organisasjonstillitsvalgte i FO».*

**Interimstyret har følgende forslag i SAK 5.3/2020:
Forslag vedtak: Årsmøte vedtar mandat for vervet Nestleder**

*«Fylkesavdelingens oppgaver er hjemlet i FO sine vedtekter § 11.2. Fylkesavdelingene skal legge opp sin aktivitet i tråd med landsmøtets og landsstyrets prioriteringer.*

*Nestleder er leders stedfortreder og må holde seg oppdatert når det gjelder de daglige politiske, økonomiske og driftsmessige oppgavene i fylkesavdelingen, noe som krever et nært samarbeid med fylkesleder.*

*Nestleder jobber innenfor de rammer og fullmakter som til enhver tid er gitt av fylkesstyret. Det er fylkesstyre som setter opp rammer og prioriteringer av arbeidsoppgavene for nestleder, i samsvar med vedtatt handlingsplan og budsjett for avdelingen.*

*Nestleder er medlem av fylkesavdelingsstyret og arbeidsutvalget. Nestleder har medansvar for kontakt med FO sentralt og skal delta på faste samlinger i regi av FO.*

*Nestleder er fylkesleders vara i landsstyret. Nestleder har medansvar for at fylkesavdelingen yter bistand og oppfølging til medlemmer, tillitsvalgte og klubber, samt initiering av klubber og nettverk av tillitsvalgte.*

* *Nestleder skal følge opp utvalgsarbeidet, delta i rekrutteringsarbeid og utadrettet informasjonsvirksomhet.*
* *Nestleder har medansvar for fast møtevirksomhet, planlegging, ledelse av møtene og ansvar for protokollføring fra avdelingsstyremøter og representantskapsmøter.*
* *Nestleder skal delta på faste økonomimøter i avdelingen.*
* *Nestleder skal drive politisk arbeid, følge opp kontakten med LO og fagforeninger i fagbevegelsen og synliggjøre FO i Vestland.*
* *Nestleder skal ha ansvar for det profesjonsfaglige arbeidet i avdelingen, med vekt på oppfølging av de profesjonsfaglige utvalgene, bistand ved fagkonferanser, kontakt med høyskolen og informasjon om ulike stipendordninger.*
* *Leder utøver arbeidsgiveransvar overfor nestleder på vegne av styret i avdelingen.*

*Avlønning for nestleder følger sentrale vedtak fra Landsstyret, i spennet mellom fylkesleder og fylkessekretær. FO Vestland avsetter lønnsmidler inkludert pensjon og forsikringer for nestleder. FO sentralt foretar lønnsutbetaling. Arbeids- og lønnsvilkår reguleres av «Reglement for Lønns- og arbeidsvilkår for lønna organisasjonstillitsvalgte i FO».*

**Kvalifikasjoner:**

* Medlem av FO Vestland
* Kunnskap om helse- og sosialpolitikk, FOs profesjoner og fagfelt, politiske beslutningsprosesser, offentlig forvaltning og fagbevegelsen
* Kjennskap til FO-organisasjonen og erfaring som tillitsvalgt
* Gode samarbeidsevner
* Evne til å arbeide målrettet og selvstendig, samt inngå i teamarbeid
* God skriftlig og muntlig formidlingsevne

**Vi kan tilby:**

* Utfordrende og varierte arbeidsområder
* «Reglement for lønns- og arbeidsvilkår for lønna organisasjonstillitsvalgte i FO» sikrer ordnede arbeids- og avtaleforhold.
* Kurs og skolering innenfor arbeidsrett og aktuelle tariffområder
* Pensjons- og forsikringsordninger

**Vi gjør oppmerksom på at vervet innebærer arbeid utenfor ordinær arbeidstid og reise- og møtevirksomhet, både innenfor fylket og opp mot FO sentralt.**

**Nestleder vil være unntatt fra arbeidstidsbestemmelsene i henhold til Arbeidsmiljølovens §10-12. Som kompensasjon for uregelmessig arbeidstid gis det 15 arbeidsdager ekstra fritid årlig.**

Vi ønsker et mangfoldig arbeidsmiljø og oppfordrer alle kvalifiserte til å søke, uavhengig av kjønn, etnisk bakgrunn, religion, nedsatt funksjonsevne, alder og seksuell orientering.

Nærmere opplysninger om vervet kan fås ved henvendelse til leder av valgkomiteen, Eva Aarskog 414 17 802. CV og attester sendes på e-post til leder av valgkomiteen Eva Aarskog, eva-aar@online.no